**Az előterjesztést megtárgyalta:**

* Jogi és Társadalmi Kapcsolatok Bizottsága
* Oktatási és Szociális Bizottság
* Gazdasági és Városstratégiai Bizottság

*A határozati javaslatokat törvényességi*

*szempontból megvizsgáltam:*

*/: Dr. Károlyi Ákos :/*

*jegyző*

**ELŐTERJESZTÉS**

**Szombathely Megyei Jogú Város Közgyűlésének 2017. március 2-i ülésére**

**Javaslat a szociális és gyermekjóléti feladatok ellátására kötött megállapodások módosítására**

Szombathely Megyei Jogú Város Önkormányzata a 467/2015. (XII.10.) Kgy. számú határozata alapján 2016. január 1. napjától 26 település vonatkozásában család - és gyermekjóléti szolgáltatási feladatok, valamint házi segítségnyújtás, jelzőrendszeres házi segítségnyújtás ellátására megállapodást kötött.

A szerződésben vállalt feladatok teljesítéséért az ellátottakra tekintettel az érintett települések hozzájárulást fizetnek. A szolgáltatásokért fizetendő térítési díjak a fent említett megállapodásokban minden év március 31. napjáig megállapításra kerülnek.

A megállapodások család- és gyermekjóléti szolgáltatás esetén Söpte Közös Önkormányzati Hivatal, Vasszécseny Közös Önkormányzati Hivatal, Pornóapáti Közös Önkormányzati Hivatal, Gencsapáti Önkormányzata, Torony Közös Önkormányzati Hivatal, Séi Közös Önkormányzati Hivatal és a hozzátartozó települések vonatkozásában egy pontban kerülnek módosításra, kizárólag az időszak megjelölése tekintetében.

1. A szerződések vonatkozó pontja 2017. április 1. napjától az alábbiak szerint módosul:

„A Községi Önkormányzat tudomásul veszi, hogy az 1. pont szerinti szolgáltatás vonatkozásában díjat köteles fizetni. A díjszámítás alapját az Intézmény tárgyévi költségvetése, továbbá az ellátáshoz biztosított állami támogatás összege képezi. A Felek a szolgáltatás ellenértékeként fizetendő díjról **2017. április 1. és 2018. március 31.** közötti időszakra vonatkozóan az alábbiak szerint állapodnak meg: a felek rögzítik, hogy a 2017. évre a Magyarország központi költségvetéséről szóló 2016. évi XC. törvény 2. számú mellékletében meghatározott támogatás fajlagos összege – az előzetes számítások szerint – 30 család és gyermekjóléti szolgáltatásban részesülő család ellátását biztosítja.”

A szociális szolgáltatások ellátásában 25 település (Söpte, Salköveskút, Vasasszonyfa, Vassurány, Vasszilvágy, Vasszécseny, Rum, Rábatöttös, Zsennye, Tanakajd, Csempeszkopács, Pornóapáti, Horvátlövő, Vaskeresztes, Szentpéterfa, Vát, Nemesbőd, Acsád, Torony, Dozmat, Felsőcsatár, Sé, Perenye, Bucsu, Narda) érintett. A megállapodások tekintetében két pont módosítása szükséges.

2017. évben a térítési díjak emelését az állami normatíva változása, valamint a minimálbér és a garantált bérminimum emelkedése indokolja. Házi segítségnyújtás vonatkozásában a jogszabály két részre bontja a szolgáltatást: házi segítségnyújtás személyi gondozás, illetve házi segítségnyújtás szociális segítés.

1. A szerződésekben a szolgáltatások díja 2017. április 1. napjától 2018. március 31. napjáig a következők szerint alakul:
2. házi segítségnyújtás személyi gondozás: **1382,-** Ft/gondozási óra
3. házi segítségnyújtás szociális segítés: **1.752**,- Ft/ gondozási óra
4. jelzőrendszeres házi segítségnyújtás: **506,-** Ft/gondozási nap.

Jelenleg a szerződésekben a házi segítségnyújtás 1257,- Ft/ gondozási óra, a jelzőrendszeres házi segítségnyújtás 426,- Ft/ gondozási nap összeggel szerepel.

1. A szerződések vonatkozó pontjában a határidők az alábbiak szerint módosulnak:

„SZMJV Önkormányzata vállalja, hogy az Intézmény a szolgáltatások biztosításáról részletes kimutatást készít, amelyet tárgynegyedévet követő hónap **15.** napjáig a számlával egyidejűleg az Intézmény küld meg a Községi Önkormányzat részére. A Községi Önkormányzat vállalja, hogy a szolgáltatásokért fizetendő díjat tárgynegyedévet követő hónap **25**. napjáig megtéríti a Pálos Károly Szociális Szolgáltató Központ és Gyermekjóléti Szolgálat Unicredit: 10918001-00000129-17280006 számú számlájára.”

Jelenleg a szerződésekben a tárgynegyedévet követő hónap 10. napja szerepel a számla kiállítására és a tárgynegyedévet követő hónap 20. napja a díjfizetésre.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2017. február „ ”.**

**(: Dr. Puskás Tivadar :)**

HATÁROZATI JAVASLAT

**…/2017. (III. 2.) Kgy. számú határozat**

1. Szombathely Megyei Jogú Város Közgyűlése a „Javaslat a szociális és gyermekjóléti feladatok ellátására kötött megállapodások módosítására” című előterjesztést megtárgyalta és Szombathely Megyei Jogú Város Önkormányzata, valamint Söpte, Salköveskút, Vasasszonyfa, Vassurány, Vasszilvágy, Vasszécseny, Rum, Rábatöttös, Zsennye, Tanakajd, Csempeszkopács, Pornóapáti, Horvátlövő, Vaskeresztes, Szentpéterfa, Vát, Nemesbőd, Acsád, Gencsapáti, Torony, Dozmat, Felsőcsatár, Sé, Perenye, Bucsu és Narda települések önkormányzatai között megkötött feladat-ellátási megállapodások módosítását az előterjesztés szerinti tartalommal jóváhagyja.
2. A Közgyűlés felhatalmazza a polgármestert az 1. pontban foglalt szerződések aláírására.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

/a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője,

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat vezetője/

**Határidő:** azonnal /az 1. pont vonatkozásában/

2017. március 31. /a 2. pont vonatkozásában/